En 30-årig mandlig bilist fik i nat klokken 03.23 en noget ublid medfart, da han i H.I. Biesgade ved rutebilstationen i Hobro ramte en lysmast. Manden kom kørende i sin BMW, og af ukendte årsager mistede han herredømmet  over bilen og ramte lysmasten så kraftigt, at bilen rullede rundt. - Airbaggen blev udløst, men der er ikke nogen umiddelbare oplysninger om personskade ved solouheldet, oplyser vagtchef ved Nordjyllands Politi Karsten Højrup Kristensen. Årsagen til uheldet kendes ikke, men ifølge vagtchefen var der ikke spiritus indblandet i uheldet.

Referat:
En mandlig bilist mistede herredømmet over sin BMW i Hobros midtby natten til lørdag.